AFRIKAANSE OPSOMMING: Die regenng en die media is in die proses om Suid-Afrika se eerste Presidensiele Perskorps (PPK) te stig. Die konsep is geskoei op die van die Wit Huis Perskorps in die Verenigde State van Amerika. 'n Dringende behoefte bestaan in Suid-Afrika aan 'n liggaam soos die PPK aangesien dit duidelik geword het dat die verhouding tussen die president en die media nie na wense is nie. Die stigting van die PPK kan egter weens verskeie faktore eties-problematies wees. Joernaliste kan die publiek slegs voorsien van akkurate nuus indien hulle vingers op die polsslag van gebeure binne die land se besluitnemende liggame is. Joernalistieke onafhanklikheid kan egter in gedrang kom indien die verhouding tussen die "waghond" en die regering te intiem raak. Die PPK-Iede sal na verwagting weens gereelde kontak 'n veel hegter verhouding met die president he as wat die geval is met ander joemaliste. Die vertroebelde verhouding tussen die media en president Thabo Mbeki is in Mei 200 1 bespreek tydens 'n lndaba by Sun City. Een van die inisiatiewe waarop daar ooreengekom is in 'n poging om die probleme aan te pak, is die stigting van die PPK. Die Suid-Afrikaanse Nasionale Redakteursforum en die regering hoop dat die korps sal bydra tot 'n vryer vloei van inligting asook tot 'n beter verstandbouding tussen die regering en die media. Hoewel daar oorweldigende steun is vir die PPK, is daar ook vrese dat die korps se lede gemanupileer en beheer sal word deur die kabinet.Die eerste groep PPK-lede gaan baanbrekerswerk verrig, maar die pad voor hulle is onbekend en vol potensiele gevare. Die uitdagings, slaggate sowel as maniere hoe etiese probleme oorkom kan word, word in hierdie werkstuk bespreek.